הוועדה לענייני ביקורת המדינה, כנסת 25, פרוטוקול מספר 65, 2023-10-25 00:00

מיקי לוי: בוקר טוב

מיקי לוי:  יום רביעי, י' בחשון

מיקי לוי:  הריני מתכבד לפתוח את הוועדה לענייני ביקורת המדינה בנושא השירות הקונסולרי – טיפול משרד החוץ בישראלים במצוקה בחו"ל דוח ביקורת מבקר המדינה

מיקי לוי:  אנחנו משתדלים לא להטריד את המשרדים השונים בכל מיני דיונים שאינם קשורים למצב העכשווי

מיקי לוי:  חשבנו שהשירות הקונסולרי בימים טרופים אלה שאלפי ישראלים מבקשים לחזור הביתה, חלקם כדי להתגייס, וזה רלוונטי ממש לימים אלה – כן לעסוק בדוח הזה

מיקי לוי:  עם השלכות לגבי המצב כיום

מיקי לוי:  יש לזה כל מיני השלכות

מיקי לוי:  ראיתי שהדפוס בבארי חזר לעבוד

מיקי לוי:  אז אני מאוד מקווה שאין בעיה של דרכונים

מיקי לוי:       אז כמו שאמרתי, ישראלים רבים שוהים בחו"ל לתקופות קצרות, ארוכות או דרך קבע

מיקי לוי:  המלחמה האחרונה הציפה באופן מרגש מחד את הסולידריות וההזדהות של הישראלים באשר הם עם מדינת ישראל

מיקי לוי:  כולם כמעט כולם, שלשום הייתי בהלוויה של בחור בן 22, שהיה בטיול אחרי שירות

מיקי לוי:  עשו עלייה מארצות הברית

מיקי לוי:  בטיול אחרי צבא

מיקי לוי:  ולחץ על ההורים למצוא כרטיסים ולהחזיר אותו

מיקי לוי:  הוא הוצב בצפון, בגבול הצפון, וחטף נ"ט אל תוך המוצב, נהרג

מיקי לוי:  ציוני, דוגמה אישית

מיקי לוי:  אבל אני מספר את זה, כי זה דוגמה לישראלים ששוהים בחוץ וחלקם עם בעיות לחזור ארצה

מיקי לוי:  לא רק פיזיות, בתחום כרטיסי הטיסה, אלא בתחום דרכונים וכו' וכו'

מיקי לוי:  אז יש לזה בהחלט השלכות לימים טרופים אלה

מיקי לוי:  אז בבקשה, יובל, נציג מבקר המדינה

יובל חיו: בוקר טוב אדוני יושב הראש

יובל חיו:  אני אומר כאמירה מקדימה שאנחנו מסתכלים על דוחות שפורסמו בשנים האחרונות ומנסים גם לראות המלצות שהיו, שעשויות להיות רלוונטיות לתרחישים שאנחנו רוצים היום להיות מוכנים להם בצורה יותר טובה

יובל חיו:       אנחנו כל כולנו היום עסוקים במה שקורה בתוך החברה ואחרי האירוע הנורא ב-7 באוקטובר

יובל חיו:  אבל באותה נשימה אנחנו כן מרגישים מחויבים להיות ערוכים אם, וחס וחלילה שלא יקרו

יובל חיו:  אבל אם יקרו בעת הקרובה, טוב יותר מבחינת הקשב שלנו ומבחינת היכולת שלנו להתמודד, שנהיה מוכנים

יובל חיו:  ולעיתים אנחנו גם חושבים שאפשר לעשות אפילו בטווח של חודש, חודשיים, שלושה, צמצומי טווחים בעת הזו, גם בתחומים שכרגע נראים אולי לא רלוונטיים

יובל חיו:  אבל במציאות של היום אין לא רלוונטי, הכול עלול להיות רלוונטי

יובל חיו:       וזה מתקשר לנושא של דוח הביקורת שנעשה בקונטקסט של הקורונה, טיפול משרד החוץ בישראלים במצוקה בחו"ל

יובל חיו:  הוא נעשה בקונטקסט של הקורונה, אבל נכון יהיה להתבונן היום בהמלצות שיש בו ולראות אם יש משהו לעשות כדי להיות מוכנים לכל תרחיש

יובל חיו:  זו ביקורת, אנחנו מעלים את המצגת? ברשותכם, תעלו את המצגת

מיקי לוי: לצאת מזה כך לימים טרופים אלה

יובל חיו: אנחנו מדברים על ביקורת שנעשתה ב-2020

יובל חיו:  הגופים המבוקרים העיקריים היו משרד החוץ, משרד התחבורה והמטה לביטחון לאומי

יובל חיו:  כמו שאמרתי, הביקורת נעשתה בקונטקסט של מגפת הקורונה

יובל חיו:  ועסקנו בשורה של נושאים, שאני אמנה אותם תוך כדי הצגת הממצאים

יובל חיו:       ניתן רגע כמה נתוני רקע

יובל חיו:  אנחנו מדברים על כ-9 מיליון יציאות של ישראלים לחו"ל בשנת 2019, זו הייתה שנת טרום הקורונה

יובל חיו:  1,500 אירועי מצוקה של ישראלים בחו"ל בממוצע בשנה

יובל חיו:  אנחנו מדברים מאירוע נקודתי לאירוע בינוני ולעיתים גם אירועים נרחבים מאוד

יובל חיו:  45 טיסות חילוץ בתקופת מגפת הקורונה, בתקופה של מרץ-אפריל, חודשיים, 2020

יובל חיו:  שניתנו בסבסוד המדינה

יובל חיו:  6 מיליון ש"ח לסבסוד טיסות חילוץ בתקופת מגפת הקורונה

יובל חיו:  אנחנו מדברים על כ-5,600 ישראלים שנרשמו לסיוע להטסה ארצה עם פרוץ מגפת הקורונה

יובל חיו:       אם נעבור הלאה, אפשר לראות פה שאנחנו מדברים על סוגים שונים של אירועים שיכולים להתרחש

יובל חיו:  החל מאסונות טבע, מגפות, אבל בטח בימים האלה אנחנו מדברים גם על התרחישים של פיגועים ופיגועים גם רבי נפגעים

יובל חיו:  אין ספק שדי לשמוע את אזהרות המסע שכבר בתקופה זו אנחנו נפגשנו עם אחת כזו

יובל חיו:  ככל שאנחנו נדרש לפיגוע נרחב הוא יחייב מענה גם בנושא של טיפול בישראלים

יובל חיו:  זה יכול להיות אחדים, זה יכול להיות גם עשרות וזה גם יכול להיות מאות

יובל חיו:  וזה אירוע שצריך לנהל אותו בצורה נכונה

יובל חיו:       אם נסתכל רגע על הנושא הנורמטיבי, אז ברובד הערכי יש לנו את העיקרון של ערבות הדדית

יובל חיו:  והמדינה מתנהלת על פי העיקרון הזה

יובל חיו:  וצריך לומר גם בימים האלה, שיש גם ציפייה של הציבור שהערבות ההדדית תפעל

יובל חיו:  ברובד המשפטי יש לנו אמנה בין לאומית, אמנת וינה, שמקנה למערך הקונסולרי סמכות לסייע לאזרחי מדינה

יובל חיו:  וברובד המשפטי המדינתי, אין חוק שמחייב היום את משרד החוץ או גורם אחר לתת סיוע לישראלי בחו"ל

יובל חיו:  אין תשתית חוקית כזאת, ולכן הרובד הערכי מקבל פה ממד יותר משמעותי והסדרה מראש של הדבר הזה גם ימנע פער בציפיות

יובל חיו:  כי לעיתים האוכלוסייה מצפה לדבר מסוים מהממשלה והממשלה מספקת לעיתים דבר אחר

יובל חיו:  וזה דווקא בא ואומר צריך להסדיר

יובל חיו:       אם אני אדבר על ההסדרה, אז המטה לביטחון לאומי החל בשנת 2004, אני מדבר על לפני קרוב ל-20 שנה, בעבודת מטה, כדי לבחון נוהל שיטפל בכל הנושא של אזהרות מסע וגבולות אחריות המדינה לאזרחים שנמצאים בחו"ל

יובל חיו:  והעבודה הזאת הופסקה בשנת 2015 ועד היום לא נקבעו הגבולות האלה

יובל חיו:  אנחנו כן חושבים שהעבודה הזאת נדרשת

יובל חיו:  להיכנס לאירועים האלו בלי שום הסדרה ואז מתחיל הדיון מי יהיה אחראי, איך התקציב ינוע, מהם הקריטריונים להשבה של ישראלים ולטיפול בהם בחו"ל

יובל חיו:  זה לא מצב טוב לטפל בדברים כאלה ביום שקרה האירוע

יובל חיו:       אם נסתכל אחורה על אירועים אנחנו מדברים מ-2002 במומבסה, דרך פיגוע טאבה במצרים ב-2004, חילוץ מטיבליסי בגיאורגיה ב-2008, אנטליה 2014, איסטנבול ב-2016

יובל חיו:  ואם תסתכל, אדוני יושב הראש והמאזינים, על הגורמים שמטפלים באירועים האלה, אנחנו רואים שבכל אירוע יש לנו החלטה על גורם מטפל אחר

יובל חיו:  לפעמים זה צה"ל ומשטרה, לפעמים זה משרד החוץ, לפעמים משרד הביטחון, לפעמים תחבורה

יובל חיו:  שוב פעם, רק ההחלטות על מי הגורם המטפל לעיתים אורכות זמן

יובל חיו:       בשנים 2000 עד 2020, במשך 20 שנה, אנחנו רואים כמו שאמרתי משרדים שונים

יובל חיו:  ואלה גם המשרדים שכל פעם מישהו אחר מתכלל את האירוע

יובל חיו:  והדבר הזה לא מביא לפעולה מיטבית מבחינה ניהולית וכספית

יובל חיו:  וצריך לומר, יש ויכוחים על גורמים מממנים ברגע שהדבר הזה נכנס לעסק

יובל חיו:       צריך לקחת בחשבון שאין חובה לאזרחים להישמע להוראות ולאזהרות משא

יובל חיו:  ונשאלת שאלה שעבודת מטה גם אליה צריכה להתייחס: מה קרה, האם חבות המדינה לאזרח שלא נשמע לאזהרת מסע היא חבות מלאה

יובל חיו:  וזו לא החלטה שאנחנו נכריע בה, אבל לא צריך להידרש להחלטות כאלה מראש

יובל חיו:  ברגע שיש עקרונות שנקבעו לא צריך להגיע, אני אומר ההיפך, לא צריך להגיע לאירוע ואז לדון בשאלה הזאת

יובל חיו:  צריך לקבוע את המצפנים ואת העקרונות מראש בדברים האלה וזו הייתה ההמלצה שלנו

יובל חיו:  מה קורה כשיש אזרחים שהלכו להסתכנות מרצון

יובל חיו:       אם אנחנו מסתכלים על תקופת הקורונה, אנחנו מדברים על סטייה מעיקרון השוויון במענה שניתן לאזרחים שונים

יובל חיו:  אני לא אומר את זה כביקורת כרגע

יובל חיו:  אני רק אומר שברגע שאתה מתחיל לטפל במאות דרישות ולפעמים באלפי דרישות, תוך כדי אירוע לבנות את הקריטריונים וליצור שוויון, קשה מאוד

יובל חיו:  ואז יש אזרחים שמעלים והעלו בפני המשרד שלנו את הטענות איך יתכן שבמדינה לידי כן קיבל מימון ואני לא קיבלתי מימון

יובל חיו:  תוך כדי תנועה, צריך להגיד, המשרדים בתקופת הקורונה כן הצליחו להתייצב

יובל חיו:  אבל שוב, אנחנו חושבים שהדבר הזה לא צריך לקרות תוך כדי תנועה, בטרום האירוע

יובל חיו:       אם נדבר על תקצוב פעולות סיוע לאזרחים במצוקה בחו"ל, אנחנו צריכים לומר שאין תקציב ייעודי למימון פעולות סיוע לאזרחים שנקלעו לאירועי מצוקה חריגים בחו"ל

יובל חיו:  ואז במהלך כל אירוע מצוקה חריג ולעיתים גם בדיעבד, מתחילים את הדיון בין משרדי הממשלה לבין אגף התקציבים והחשכ”ל באוצר

יובל חיו:  דיונים שנעשים תחת לחץ זמן, ניסיונות לאתר מקורות תקציביים למימון

יובל חיו:  ואנחנו חושבים שהדבר הזה צריך כן להקצות איזה שהוא תקציב שהוא מיועד למתן המענה לאירועי חירום כאלה

יובל חיו:  והתקציב הזה ימנע את הדיונים שמתקיימים תוך כדי הדיונים

יובל חיו:       בהקשר של התקשרויות ומימון ההטסה, צריך לזכור, זו אופרציה של התקשרות שלמה עם חברות התעופה

יובל חיו:  בנסיבות חירום ונוכח הדחיפות ההתחייבות כלפי חברות מסחריות לביצוע טיסות בסבסוד המדינה לא אושר בתקופת הקורונה על ידי גורם מורשה לכך ולא עוגנה בהסכם חתום

יובל חיו:  שוב פעם, זה נובע מלחצי הזמן

יובל חיו:  זה נובע מכך שתוך כדי אירוע, כשהמדינה נמצאת בפרוץ המגפה מתחיל הדיון בנושא הזה

יובל חיו:  ואנחנו חושבים שבהסתכלות קדימה על הגורמים המעורבים לפעול לקבלת אישור חשכ”ל מראש לביצוע התחייבויות כספיות

יובל חיו:  ולעשות את זה גם במקרים של אירועי חירום על פי הסדרים הנדרשים

יובל חיו:       התעסקנו גם עם מידע שמפרסם משרד החוץ והנציגויות לאנשים בחו"ל

יובל חיו:  המידע בזיקה לאירוע חירום שפורסם באתרי המרשתת של מרבית הנציגויות של משרד החוץ בחו"ל היה מידע חסר

יובל חיו:  הישראלים ברגעים האלה שהם במצוקה הם מחפשים את המידע הזה

יובל חיו:  הם נכנסים לאתרים

יובל חיו:  האתר של משרד החוץ, אתר קונסולרי - אלה אתרים שצריכים לתת להם תמונה בהירה, עדכנית, שמתנהלת כל הזמן ומלאה עד כמה שאפשר

יובל חיו:  ונכון גם בהקשר הזה להגדיר מראש מה הם המידעים שיפורסמו ואיך נערכים לתת אותם

יובל חיו:       יש לנו גם הסתכלות אפילו על יישומון סלולרי, אפליקציה שנקראת מידע למטייל

יובל חיו:  ביוני 2012 השיק משרד החוץ את היישומון הזה

יובל חיו:  הוא כלל מידע והמלצות על 141 מדינות בעולם, לרבות פרטי התקשרות עם נציגויות ישראל בעולם

יובל חיו:  מידע והמלצות חשובות, עזרה במצבי חירום

יובל חיו:  חלפו למעלה משנתיים מהמועד שהפסיק משרד החוץ לעדכן את היישומון הסלולרי

יובל חיו:  הוא כבר במאי 2018 הפסיק לעדכן את היישומון הזה

יובל חיו:  וטרם נמצא פתרון לעדכון

יובל חיו:  מעניין יהיה אם המשרד החיה את הדבר הזה

יובל חיו:  סלולרי היום זה כלי ראשון במעלה כדי לתת לישראלים בחו"ל את המידע

יובל חיו:  אין מה לעשות, זה הים העסק

יובל חיו:  אנחנו מבינים ממשרד החוץ שכן החיו את המערכת הזאת

יובל חיו:  אנחנו כן רוצים לדעת אם היא מוכנה במאה אחוז לכל תרחיש ולכל אירוע שעלול לקרות בחו"ל

יובל חיו:       אם אנחנו נסכם כמה תובנות בראי מלחמת חרבות הברזל:     

יובל חיו: לקבוע גבולות אחריות של המדינה לאזרחיה

יובל חיו:  אם מדובר בסוג האירוע, אם מדובר באדם שהסתכן מרצון

יובל חיו:  אם מדובר בפיגוע חבלני מול פיגוע אחר

יובל חיו:  לרכז ולהנגיש בצורה אחידה את כלל המידע בנודע לכל אחת מהמדינות והנציגויות, לגבי כל ההתראות

יובל חיו:  וזה גם בשגרה וגם בחירום

יובל חיו: שוב, אני אסיים, אדוני יושב הראש

יובל חיו:  אין טוב יותר מאשר לדבר על סוגיות כאלה, כשהסוגיות לא עומדות לפתחנו

יובל חיו:  זה זמן יותר רגוע שאפשר באמת לדון ולסגור קצוות ותפרים אחרונים

יובל חיו:  כשיקרה האירוע, כל מה שיהיה צריך זה להפעיל את המערכת ואז המענה ללא ספק יהיה טוב יותר

מיקי לוי: תודה רבה לך

מיקי לוי:  משרד החוץ, בבקשה, אתם השחקנים המרכזיים פה

מיקי לוי:  חוץ ממשרד האוצר שצריך לתת כסף

מיקי לוי:  כן, בבקשה

ענת אביתר: בוקר טוב

ענת אביתר:  שמי ענת אביתר, אני מנהלת המחלקה לישראלים בחו"ל

ענת אביתר:  ישראלים שיוצאים לחו"ל ונקלעים למצוקה

ענת אביתר:  לפני הכול, אני רוצה להודות על הדיון הזה

ענת אביתר:  אני חושבת שזה מאוד חשוב

ענת אביתר:  מאוד מסייע לעבודה שלנו, גם כשאנחנו שוהים בחו"ל כקונסולים

ענת אביתר:  כל ביקורת מהסוג הזה טובה לנו

ענת אביתר:  שנדע תמיד שאנחנו פועלים נכון וכיצד אנחנו יכולים להשתפר

ענת אביתר:  אז תודה

ענת אביתר:       מבחינת המחלקה לישראלים בחו"ל, כאמור, אנחנו מסייעים לישראלים שיוצאים לחו"ל ונקלעים למצוקה, על כל רקע שהוא, במהלך כל השנה, כל שעות היממה, שבתות וחגים

ענת אביתר:  שוב ושוב עולה הנושא של מהו גבול האחריות של מדינת ישראל כלפי אזרחיה השוהים בחו"ל

ענת אביתר:  אזרחים ישראלים מצפים שנלך איתם יד ביד וניתן סיוע גם בנושאים פרטיים

ענת אביתר:  כמובן שיש את הגבולות המסוימים

ענת אביתר:  אנחנו משתדלים לתת את המענה המיטבי בגדר החוק כמובן

ענת אביתר:  אנחנו לא יכולים להתערב בכל מה שקשור לנושא המשפטי

ענת אביתר:  אנחנו מנועים להתערב במה שקשור בנושא של אסירים, עצירים וכו'

ענת אביתר:  אבל על זה אנחנו פחות מדברים עכשיו אני מניחה

ענת אביתר:       בכל מה שקשור לאזהרות מסע, המלצות מסע, אנחנו במהלך כל השנה עובדים בצמוד למל"ל, ללוט"ר, מתייעצים ומפרסמים בהתאם אזהרות לישראלים ששוהים בחו"ל

ענת אביתר:  זו נקודה מאוד חשובה וזה פורסם גם באתר משרד החוץ ואתר הלוט"ר

ענת אביתר:  באפליקציה למטייל שיצאה בנובמבר 2022 עלתה לאוויר

ענת אביתר:  הנחיות שהן חשובות מאוד למטיילים ולאזרחים שיוצאים לחו"ל

ענת אביתר:  זה דבר אחד

ענת אביתר:  כך שקיים בינינו שיתוף פעולה מלא

ענת אביתר:       דבר נוסף שאני רוצה לציין, שאין לנו נוהל מסודר כמו שאמרתם, ואנחנו נברך על זה אם יהיה נוהל, למצבי חירום

ענת אביתר:  כמו שעכשיו אנחנו במבצע מלחמת חומות ברזל

ענת אביתר:  אנחנו נדרשנו מהיום הראשון במהירות המירבית להביא לארץ את המשפחות השכולות ששהו בחו"ל

ענת אביתר:  משפחות שיקיריהן נחטפו, מילואימניקים שרצו להגיע לצו 8

ענת אביתר:  וחלקם ישראלים אחרים שטיילו

ענת אביתר:  באופן בלתי רגיל עבדנו בפרק זמן קצר באופן אינטנסיבי מול הקונסולים שלנו, מול משרד התחבורה

ענת אביתר:  מול כל גורם שיכל לסייע לנו, כדי להביא את האנשים כמה שיותר מהר לארץ, שעוברים מצוקה בלתי רגילה

ענת אביתר:       מבחינת אמצעי מימון לא היה משהו מסודר

ענת אביתר:  אנשים נדרשו לשלם באופן פרטי

ענת אביתר:  ובמצבים כאלה בעצם החברות הפקיעו מחירים וזה גרם לעיכוב בחזרה של ישראלים לארץ

ענת אביתר:       דבר נוסף שאני רוצה לציין שאין לנו, כמו שהזכיר המבקר, מבקר המדינה, מאוד נכון, אין קרן מסוימת שמסייעת לנו למקרי מצוקה

ענת אביתר:  אנחנו נדרשים לזה הרבה מאוד, שאזרחים שהם עריריים ונקלעים למצוקות קשות מאוד בחו"ל

ענת אביתר:  אנחנו פוגשים בזה ביום יום לפעמים במספר אירועים ביום אחד ואין לנו דרך לסייע להם, ידינו כבולות

ענת אביתר:       מעבר לכך, אני יכולה להעיד, בעצם אני כביכול מחמיאה לעצמי, אבל זה לא לי עצמי, לצוות שלי ולמשרד החוץ

ענת אביתר:  אני חושבת שאנחנו עובדים באופן פנטסטי במהלך השנה מול מצוקות מאוד קשות

ענת אביתר:  הרבה מאוד מצוקות שלא עולות לתקשורת ולא מפורסמות

ענת אביתר:  ועושים את הכול כדי לסייע לישראלים לחזור לארץ בבטחה

ענת אביתר:       לצידי יושבת יפעת שרירי, שהיא מנהלת תחום בקרה

ענת אביתר:  יפעת, תציגי את עצמך

יפעת שריקי: נעים מאוד, בוקר טוב

יפעת שריקי:  אז אני יפעת שריקי, והיום אני בעצם מנהלת תחום קונסולרי באגף הקונסולרי

יפעת שריקי:  תחום קונסולרי מרחבי

יפעת שריקי:  בעצם מאחר - - - מול הקונסולים בשגרה

יפעת שריקי:  בתקופה המדוברת הייתי מנהלת פיקוח ובקרה

יפעת שריקי:  כרגע מנהלת את המחלקה לילך אטיאס, שנמצאת איתנו כאן

יפעת שריקי:       יש חלק מסוים שבו פעלתי באותה תקופה בהתאם לדוח מבקר המדינה שמדבר, יש כמה סעיפים, סעיף 16 עד 20 בערך בדוח המדובר בוועדה הזו, שמדבר בעצם על המידעים שפורסמו על ידי נציגויות ישראל בחו"ל דרך אתרי הנציבות

יפעת שריקי:  הדוח מדבר על כך, ובצדק, אנחנו מכירים את הנתונים

יפעת שריקי:  כמנהלת פיקוח ובקרה ביקרתי וראיתי את הליקויים באתרי הנציגויות

יפעת שריקי:  לנציגויות שלנו יש אתרים שהם לא אחידים מבחינת המידע שעולה

יפעת שריקי:  אין לנו יכולת בקרה שיטתית, סיסטמתית לאותם אתרים

יפעת שריקי:  בהתאם לדוח מבקר מדינה קודם כבר שהעלה את הדברים, והייתי בקשר עם גורמים במבקר המדינה בנושא הזה, אני כבר בערך שנתיים וחצי פועלת בהדרגתיות, אנחנו לקראת סיום, לבנייה של אתרים חדשים לכל הנציגויות של ישראל בחו"ל

יפעת שריקי:  שיש סקשן מסוים של המידע הקונסולרי, הן ללקוח והן מבחינת כל מה שמדבר על ישראלים בחו"ל

יפעת שריקי:  אם זה פרסום אזהרות מסע, הודעות אד הוק וכולל יכולת בקרה על הנתונים שעולים דרך המטה

יפעת שריקי:  יכולת בקרה על הנתונים שעולים באותם אתרים

יפעת שריקי:  תרגום של המידע שנמצא באותם אתרים למקסימום שפות

יפעת שריקי:  כמובן שזה תהליך וזה לוקח זמן

יפעת שריקי:  אבל שוב, כמו שאמרה ענת, אנחנו מסתכלים על דוח מבקר המדינה כמסמך של השתפרות

יפעת שריקי:  אנחנו מבקרים גם את עצמנו

יפעת שריקי:  ואנחנו משתדלים כביכול לעשות את המקסימום, בהינתן האמצעים שקיימים לנו

ענת אביתר: מרב מרקס, היא היועצת המשפטית שלנו במשרד החוץ

מרב מרקס: נעים מאוד, בוקר טוב

מרב מרקס:  אני רק רוצה להוסיף כמה מילים

מרב מרקס:  אני חושבת שזה עולה גם מהמצגת שהוצגה על ידי משרד המבקר וגם מהדוח

מרב מרקס:  אני חושבת שצריך לעשות הבחנה בין הפעילות השוטפת של המשרד בסיוע לישראלים בחו"ל, בין אם זה בתחום הקונסולרי של אשרות וכו' כיד ארוכה של רשות האוכלוסין ובין אם זה בכל התחום של ישראלים בחו"ל, לבין המקרים הגדולים באמת שכוללים טיסות חילוץ והבאת אזרחים ישראלים מחו"ל, שזה באמת תקציבים מאוד גדולים

מרב מרקס:  וגם, אני חושבת שלא בכדי אלה הדוגמאות שעלו במצגת כדוגמאות לזה שכל פעם יש גורם מתכלל אחר, כל פעם צריך להתווכח על המימון

מרב מרקס:  זה לא תמיד נעשה לפי חוקי המכרזים בגלל הלחץ של הדברים

מרב מרקס:  וזה באמת משהו שאנחנו חושבים שדורש הסדרה וזה בהחלט יעזור למדינה לתת את השירות השוויוני ביותר, הנכון ביותר והמהיר ביותר במצבים כאלה

מרב מרקס:  שהם מצבים באמת גדולים שדורשים התגייסות מאוד גדולה גם של משאבים וגם של משרדים וגורמים אחרים

מרב מרקס:       אני חושבת שכן חשוב להבחין את זה מהמקרים שאנחנו נתקלים בהם בשוטף, שהם באמת קצרה היריעה מלהכיל את סוגי המקרים שאנחנו נתקלים בהם שדורשים את העזרה ואף אחד לא דומה למשנהו

מרב מרקס:  ונדרשת פה על ידי הגורמים המקצועיים, לפעמים בסיוע שלנו אם צריך, הפעלת שיקול דעת

מרב מרקס:  כל דקה ביום באמת מגוון מאוד רחב של מקרים נקודתיים שצריכים להתמודד איתם

מרב מרקס:  וזה אנחנו עושים במסגרת החוקית של אמנת וינה

מרב מרקס:  זו באמת מסגרת חוקית מאוד מאוד מלמעלה, למה הגבולות שלנו למען אזרחים שהן מקובלות בין מדינות

מרב מרקס:  אבל כמובן כשיורדים לפרטים בשטח זה מורכב מהמון רבדים של סיוע שניתן, על פי האופן שבו אנחנו עובדים פה במשרד באופן יום יומי ושוטף

מרב מרקס:       ואני חושבת שחשוב, כשבאים להסדיר את התחום הזה, אני חושבת שיש חשיבות להתמקד באמת באותם מקרים שדורשים תכלול של כמה משרדים ביחד, שדורשים משאבים, שדורשים איזה שהם תהליכים מכרזיים או אחרים מהירים יותר, שמוסדרים מראש עבור המקרים האלה

מרב מרקס:  זה כרגע הנקודה שאני רציתי להדגיש

מיקי לוי: תודה רבה לכם

מיקי לוי:  אני יכול לבוא ולהתחיל לדון בסעיף כזה או אחר שמשרד מבקר המדינה העלה בצורה כזו או אחרת

מיקי לוי:  מה עוד שאני נחשף גם לתגובות של משרד החוץ

מיקי לוי:  אני יכול להתחיל לשאול מה אתם עושים ואתם תגידו רגע, לא יודעים וכו' וכו'

מיקי לוי:  סתם לדוגמה, אחרי אזהרת מסע של המל"ל לטורקיה, ישראלים שנסעו אחרי אזהרת המסע – האם אתם יודעים כמה יצאו? האם התקבלו מטורקיה בקשות להחזיר אותם? אחרי שכבר הוזהרו

מיקי לוי:  ואני מניח שאין לכם תשובות מתכללות או במאה אחוז מדויקות

מיקי לוי:  האם מישהו היה בקשר עם רשות שדות התעופה? משרד התחבורה? לקבל את השם של מיקי, יובל ופלורינה, שלמרות שהייתה אזהרת מסע נסעו לטורקיה, כי הם לא רצו לפספס את התשלום שהם כבר שילמו לבית המלון ואחר כך התעורר הדחק שלהם עם פניות למשרד החוץ תחזירו אותנו

מיקי לוי:       אנחנו מכירים את זה

מיקי לוי:  והכול נובע מדבר אחד: היעדר נוהל ברור שמדגיש את כל הנושאים האלה

מיקי לוי:  נוהל של עבודת מטה בין משרדית, אוצר, חו"ל, תחבורה, מל"ל, כאשר אתם העוגן המרכזי

מיקי לוי:  וכל אחד מהמשרדים שאמרתי זה עוגני משנה

מיקי לוי:  אתם העוגן המרכזי, זה יבוא לפתחכם

מיקי לוי:  ואני יכול להמשיך עם העניין הזה

מיקי לוי:  היעדר הסדרה של הפעילות הממשלתית לסיוע

מיקי לוי:  העלית כאן הקמת קרן ותקציב, כמו קרן הניקיון

מיקי לוי:  סתם לדוגמה, אני פשוט מכיר אותה מהיותי סגן שר האוצר, שיש קרן

מיקי לוי:  אז אפשר לחשוב על הקמת קרן או תקציב מיוחד, עם משרד האוצר

מיקי לוי:  האם יש קרן חירום של החשכ”ל

מיקי לוי:  אני מבין שאין

מיקי לוי:  אני מבין שאין

מיקי לוי:  האם יחולץ אזרח, סתם לדוגמה, שזועק "הצילו", שלא נשמע לאזהרה שלכם או של המל"ל? האם יש נוהל שאומר יש סדר עדיפויות להחזרת אזרחים לארץ בהתאם לאירוע הייחוס? לדוגמה, האם אתם יכולים לענות לי, חזרת חיילים לוחמים לפני החזרתם, אני לא יודע לתת תשובה, לפני החזרתם של בני משפחות החטופים

מיקי לוי:  מי יותר חשוב? מי יותר חשוב להחזרה? והיו בעיות של מקומות טיסה, כי חברות התעופה הזרות הפסיקו לטוס לארץ

מיקי לוי:  האם יש סדר עדיפויות בין המדינות? האם יש שוויון בין המדינות באשר להחזרה? מדינה יותר מסוכנת לאזרחי מדינת ישראל, מדינה פחות מסוכנת

מיקי לוי:  האם להחזיר חיילים ממקום מסוים או לא להחזיר?      ואתרי משרד החוץ, אני מבין שאוטוטו הנושאים האלה בנויים

מיקי לוי:  אבל אתן לא יכולות, אני לא רוצה להגיד להתחמק, אבל אין לי מילה אחרת

מיקי לוי:  זה באחריות משרד החוץ, גבירותיי, אתן איתי, שומעות? זה באחריות משרד החוץ כעוגן מרכזי להסדיר את זה בנוהל

מיקי לוי:  ברגע שאין נוהל מתחילים דיונים

מיקי לוי:  רגע, האם אני מחזיר 15 איש שהם לוחמים מטורקיה, למרות שהם יצאו אחרי שהייתה אזהרת מסע? אני יכול לדון אתכן עכשיו בכל הנושאים ולקבל תשובות כאלה או אחרות

מיקי לוי:  ואני חושב שלא זה ענייננו לעת הזו

מיקי לוי:  אתן תרצו להגיב, להגיב

מיקי לוי:  אבל אני מקדים את המאוחר ואומר, אני הוועדה לביקורת המדינה, שמבקרת את הרשות המבצעת ואתם חלק מהרשות המבצעת

מיקי לוי:  זו הוועדה היחידה בכנסת שמוקמת על פי חוק והרשות המבצעת מחויבת לבצע את מה שהוועדה הזו מחליטה

מיקי לוי:  יש דוח של מבקר המדינה שהוא הבסיס לכל מה שאני אומר

מיקי לוי:  מהיום, חצי שנה, תעבירו, תרצו שאני אעביר מכתב למנכ"ל משרד החוץ, אני אוציא מכתב

מיקי לוי:  הוועדה לא מבקשת, הוועדה מחייבת את משרד החוץ להקים צוות בראשות אחד הסמנכ"לים לקבוע נוהל מוסדר, גברתי היועצת המשפטי של משרד החוץ, את שם גם כן אבן דרך מרכזית בכל הנוהל הזה

מיקי לוי:  והנוהל יצטרך להתבסס על ההארות

מיקי לוי:  אני אומר הארות עם א'

מיקי לוי:  אפילו לא הערות של משרד מבקר המדינה, כדי שנדע איך להתנהג

מיקי לוי:  לצערי, לא בא שקט על המדינה הזו

מיקי לוי:  יש מצבים שונים של אירועי חוץ

מיקי לוי:  האירוע הטראומתי שקרה לנו עכשיו – מתחילים דיונים

מיקי לוי:  אין כסף, משרד אוצר, אין נוהל, אין קרן

מיקי לוי:  אני יודע שכשהיה אירוע קשה מאוד של זיהום אחד מהנחלים בנגב, אז יש קרן הניקיון, שיש בה כסף שמוציאים בפנייה אחת

מיקי לוי:  ולא מתחילים לחפש כסף שבבסיס התקציב הוא לא קיים

מיקי לוי:  מאיפה מקצצים, איזה קיצוץ רוחבי או מהיכן מביאים את הכסף

מיקי לוי:  ולכן גם משרד האוצר בעניין הזה

מיקי לוי:  אבל מי שצריך לתכלל את זה – זה אתם

מיקי לוי:  ואם משרד האוצר או אחד המשרדים לא ישתף פעולה אני אביא אותו לוועדה

מיקי לוי:  ואם הוא לא ירצה להגיע לוועדה, זו הוועדה היחידה, גברתי היועצת המשפטית, בוודאי שאת יודעת, שזו הוועדה היחידה שיכולה להביא מאן דהוא במצב

מיקי לוי:  היחידה

מיקי לוי:  ולכן אני אומר, אני לא בא כרגע בטענות אליכם

מיקי לוי:  ראיתי את התשובות שלכם למשרד מבקר המדינה

מיקי לוי:  בסדר, הן תשובות נקודתיות

מיקי לוי:  אבל אני מנסה לחשוב החוצה, מחוץ לקופסה

מיקי לוי:  לטווח הארוך

מיקי לוי:  בשביל זה קיימתי את זה בימים טרופים אלה שאתם בוודאי ובוודאי נזקקתם לכל מיני צעקות "הצילו" של ישראלים מחו"ל

מיקי לוי:  ובהיעדר נוהל קשה מאוד לעבוד

מיקי לוי:  ובהיעדר, כמו שאמרת, את אמרת קרן, אני אמרתי סעיף תקציבי, זה לא חשוב מה האוצר יעשה עם זה

מיקי לוי:  יטיל 2 דולר על כל אחד מהיוצאים לחו"ל כדי להקים קרן, כמו שמקימים את הניקיון, כדי שתהיה לשעת צרה, או שיקצה לזה תקציב

מיקי לוי:  אני לא יודע להגיד את זה, למרות שהייתי שם

מיקי לוי:      לכן מהיום, חצי שנה

מיקי לוי:  בעוד חצי שנה תקבלו זימון אתם ומשרד מבקר המדינה

מיקי לוי:  תגידו לנו גם עם מי עבדתם, עם המשרדים השונים שבעניין הזה

מיקי לוי:  של האוצר, מבחינתכם זה חו"ל, תחבורה, מל"ל

מיקי לוי:  ואני ממליץ למנכ"ל משרד החוץ להטיל את זה על אחד הסמנכ"לים, אני לא מבין בדיוק בהיררכיה אצלכם, כדי לתת לזה משקל

מיקי לוי:  זה צריך להיות נוהל מוסדר

מיקי לוי:  ואין לנו ברירה אחרת

מיקי לוי:  אז אם טעיתי בכל מה שאמרתי, בבקשה

מיקי לוי:  כן, אני מצפה לתגובה שלכם

יפעת שריקי: סליחה על הכשל הטכני

מיקי לוי: זה בסדר גמור

מיקי לוי:  אני מקווה ששמעתם את כל הנאום הארוך שלי, שנאמר בדאגה ובא מבפנים

מיקי לוי:  אם יש נוהל, כל מה שאמרתי בטל ומבוטל

מיקי לוי:  תעבירו את הנוהל, נבדוק אותו, נעשה דיון ונראה

מיקי לוי:  אם אין נוהל, אז כל מה שאמרתי חייב לבוא לידי ביטוי

מיקי לוי:  זה לא אני, זה הוועדה

יפעת שריקי: יתרה מכך, לא רק ששמענו, אנחנו מברכות על זה

יפעת שריקי:  זה מאוד מאוד חשוב

יפעת שריקי:  צריך שיהיה נוהל מסודר, במיוחד למצבי חירום, כמו למצב שבו אנחנו נדרשים

יפעת שריקי:  האמת היא שאני חשבתי לפני הוועדה איך באמת בנושא של הקורונה עולה עכשיו

מיקי לוי: הנושא של הקורונה עולה עכשיו כי פשוט ניצלתי ניצול של ביקורת שעשה משרד מבקר המדינה, אגב, ברשותו של יובל

מיקי לוי:  והשלכתי את זה על ימים אלה

מיקי לוי:  אני לא שם, גם כל הדיונים שעשיתי בשבועיים האחרונים, רק לסבר את האוזן, זה נושא של ביקורות או בקרות שעשה משרד מבקר המדינה שהם נכונים לימים אלה

מיקי לוי:  הוא עשה ביקורת, סתם שתבינו, אני לא בא לנגח, על נושא המים בזמן חירום במדינת ישראל

מיקי לוי:  וואלה, הוא עשה את זה בימי שגרה, אבל זה נכון לימים אלה

מיקי לוי:  ועוד כהנא וכהנא

מיקי לוי:  הנושא הזה נבחר מכיוון שיש לו השלכה ברורה לימים האלה ופשוט ניצלתי את זה

יפעת שריקי: נכון מאוד, נכון מאוד

יפעת שריקי:  מאה אחוז

יפעת שריקי:  תודה רבה, חה"כ לוי, אנחנו נתחיל לעבוד

יפעת שריקי:  נתחיל לעבוד בנושא

מיקי לוי: אני מבקש, אני מתנצל שאני מפריע לך, אני מבקש להעביר את הדברים שלי

מיקי לוי:  ואם תרצו שאני אעביר מכתב גם למנכ"ל משרד החוץ, שאני מבקש להקים צוות רציני, בראשות אחד הסמנכ"לים, אם אני לא טועה יש שישה או שבעה סמנכ"לים במשרד החוץ

מיקי לוי:  אפשר להטיל את זה

מיקי לוי:  זה נושא מאוד מאוד כבד, מאוד מהותי

מיקי לוי:  מחייב לתכלל מספר משרדים: משרד התחבורה

מיקי לוי:  אני מניח שאתם לא יודעים מי יצא לטורקיה, אני לא בא בטענות

מיקי לוי:  מי יצא לטורקיה אחרי שפרסמתם אזהרת מסע

מיקי לוי:  אז האם אני מחזיר אותו או לא מחזיר אותו? אני לא יודע לתת תשובות

מיקי לוי:  אם הוא טייס קרב, האם אני מחזיר אותו או לא מחזיר אותו? אני לא יודע לתת את התשובות האלה

מיקי לוי:  אני לא יודע לתת את התשובות איזה סדר עדיפויות

מיקי לוי:  באיזה מדינה יותר מסוכן בעת מלחמה לאזרחי מדינת ישראל? אני יודע להגיד פחות או יותר, אבל זה מחייב מחשבה

מיקי לוי:  אני חושב שאבני הדרך שעל פיהן אתם צריכים ללכת זה אותן הארות, עם א', עזבו את ההערות של הביקורת

מיקי לוי:  הארות שמשרד מבקר המדינה האיר בפרוז'קטור

מיקי לוי:       עכשיו אני אומר לכם, אם אתם תיתקלו במשרד האוצר במצב שהם לא מוכנים לשתף פעולה, שאין מחשבה על תקציב חירום, שאין מחשבה על הקמת קרן, דולר אחד מכל מי שיוצא לחו"ל, שני דולר

מיקי לוי:  אני לא יודע מה

מיקי לוי:  בדיוק כמו קרן הניקיון שהצטברו בה מיליארדים

מיקי לוי:  ואז לא מתחילים דיונים מול משרד האוצר, רגע, מאיפה כסף? מי משלם לחברת אל-על, מי משלם לארקיע וכו' וכו'

מיקי לוי:  צריך להסדיר את הנושא

מיקי לוי:  אני יכול להגיד לכם שאני מכיר, לא רוצה להגיד מאיזה קורס, שני טייסים שלקח להם ארבעה ימים להגיע מווינה

מיקי לוי:  למה? ככה

מיקי לוי:  כשהיו צריכים אותם פה בטייסת

מיקי לוי:  אני מכיר את זה

מיקי לוי:  ומי שירצה, לא לפרוטוקול ולא למיקרופונים, אני יכול גם להגיד אחר כך שמות באוזן

מיקי לוי:       ולכן אני אומר, זה כרגע לפתחנו

מיקי לוי:  אתם תעבדו מול המל"ל גם

מיקי לוי:  הוועדה מטילה במסגרת החוק, לא מבקרת, מורה, גם למשרד התחבורה, גם לכם, אנחנו נעביר מכתב למשרד התחבורה, אנחנו נעביר למשרדכם מכתב, אנחנו נעביר מכתב למשרד האוצר, למנכ"ל, למל"ל

מיקי לוי:  וכולם יצטרכו לתת נציג כדי שיישב בוועדה הזאת

מיקי לוי:  ובעוד חצי שנה אנחנו ניפגש כאן עוד פעם

מיקי לוי:  אני מתנצל שהפרעתי

יובל חיו: אני רק אומר משפט אחד

יובל חיו:  אני חושב שהכיוון של הסיכום הזה זה בעצם הכיוון הנכון

יובל חיו:  מי כמוכם במשרד החוץ יודע שאתם בסוף בפרונט של האירועים האלה

יובל חיו:  אתם קו החזית של האירועים האלה

יובל חיו:  אבל לפעמים אין לכם לוגיסטיקה מאחורה כדי להתמודד עם אירועים, בעיקר נרחבים

יובל חיו:       ואני כן חייב לומר שידוע שבמשרד החוץ עושים מאמץ באירועים האלה, כביר, וגם מגיעים להישגים

יובל חיו:  אבל הפערים נוצרים מקו זינוק שהוא לפעמים בעייתי

יובל חיו:  משרד מבקר המדינה עומד גם לרשותכם במידה ויש חסמים בהתקדמות לקראת הסיכום שיושב הראש כרגע סיכם

יובל חיו:  אנחנו לא נחסוך גם הוצאת מכתבים לגורמים, בין אם מדובר בקושי בשיתוף פעולה לקידום הנושא ובין אם מדובר בפלונטרים שיש קושי לדם

יובל חיו:  אנחנו במסגרת גדר הסמכות שלנו נפעל ככל שניתן כדי להביא ליישומו של הסיכום הזה

מיקי לוי: תודה רבה

מיקי לוי:  אתן רוצות להגיד משהו? כי יש לי גם את המל"ל על הקו, ואני רוצה רק לוודא שהוא שמע את ההנחיות של הוועדה

מיקי לוי:  אין לכן מה להגיד

מיקי לוי:  אז תישארו רגע איתנו

מיקי לוי:  מלל, עמיר ענבר בבקשה

עמיר ענבר: כן, אני אתכם

עמיר ענבר:  כמה דברים: אחד, אני שמעתי את כל מה שאמרת ולחלוטין אני מקבל

עמיר ענבר:  אני חייב להגיד שניסינו לפני משהו כמו שנה וחצי, יחד עם משרד החוץ, לנסות לעשות את הנוהל הזה, וזה לא הסתייע

עמיר ענבר:  הדיונים היו בראשות איל סיסו, שהיה בזמנו סמנכ"ל קונסולרי

עמיר ענבר:       לעצם העניין של אזהרות המסע, כמה מילים

עמיר ענבר:  יש אזהרות מסע של המל"ל ויש אזהרות מסע של משרד החוץ ולא תמיד הן מדברות באותה שפה, כי הקריטריונים הם אחרים

עמיר ענבר:  ככל שמדובר באזהרות מסע שלנו, שהן נובעות מאיומי פח"ע, אנחנו כן מבצעים מעקב אל מול רשות האוכלוסין, מרגע שנתנו הנחיה כמה אנשים יצאו לטורקיה, כמה אנשים יצאו למצרים

עמיר ענבר:  אני יודע ברמת מספר

עמיר ענבר:  אני יודע כמה אנשים יצאו

עמיר ענבר:  אנחנו רואים ירידה, אבל בהחלט, כיוון שמדובר, אזהרת המסע היא מעין המלצה

עמיר ענבר:  היא לא אומרת שהגבול סגור

עמיר ענבר:  זאת אומרת, אם יש אזהרת מסע עכשיו לטאבה, האזרח מגיע למעבר הגבול, מעבר הגבול פתוח, הוא לא סגור

עמיר ענבר:  אני ממליץ לו

עמיר ענבר:  עכשיו, רצה אזרח ועבר לטאבה, קרה משהו

עמיר ענבר:  אני מתקשה לראות שמדינת ישראל תגיד לאזרח אני מפנה לך עורף, הודענו לך מראש שיש אזהרת מסע ולפיכך תסדר לבד

עמיר ענבר:  אני מתקשה לראות את זה קורה

עמיר ענבר:  באמת, בכנות, בתוך עמי אני חי

עמיר ענבר:  אני מתקשה לראות את זה קורה

עמיר ענבר:  אבל אני מבין שבאזהרת המסע, מה שנקרא, אנחנו צריכים שגם לאזרח תהיה אחריות אישית

עמיר ענבר:  אנחנו לא יכולים שכל האחריות תהיה על המדינה

עמיר ענבר:       עכשיו לעצם הנושא הזה, אני מכיר את משרד החוץ היטב ואני חייב להגיד שבאמת, בכל מה שנוגע לאזרחים במצוקה הם עושים באמת עבודת קודש ומנהלים שם רישום מדוקדק

עמיר ענבר:  מאזרח ישראלי שעשה תאונת דרכים, קיבל התקף לב, כל אירוע בדיד כזה מנוטר אצלם

עמיר ענבר:  עכשיו, כאשר מדובר על אירועים גדולים, אנחנו לא מזמן עשינו מבצע של בסיפור של הלחימה שהייתה באתיופיה והבאנו גם ישראלים וגם עולים בכמעט באפס זמן

עמיר ענבר:  והתכנסנו וראינו למי יש את היתרון היחסי להביא את המטוסים ואחרי זה הייתה התחשבנות בין המשרדים

עמיר ענבר:  הגענו לאיזה שהיא הסכמה מי משלם על מה

עמיר ענבר:  ובעסק הזה, אפילו בלי ללכת לאוצר

עמיר ענבר:  זאת אומרת, מראש ישבנו המשרדים הרלוונטיים, סיכמנו מי משלם את החלק היחסי והגענו להסכמות והעסק שולם ועבר

עמיר ענבר:       אני בהחלט מקבל שצריך לנסות לעשות איזה שהיא הסדרה, למרות שהיא מורכבת מאוד

עמיר ענבר:  כי באמת יש שונות גדולה מאוד בהתאם לאירועים

עמיר ענבר:  יש אירועים שהם ביתרון מובהק של משרד הביטחון ויש אירועים שהם ביתרון מובהק של משרד החוץ

עמיר ענבר:  אבל בלי ספק, אני חושב שבסוף כשמדובר בישראלים במצוקה, מי שצריך להוביל את הצוות הזה, זה משרד החוץ

מיקי לוי: אני מקבל את כל מה שאמרת, אם אתה שומע אותי, כי משהו קרה בשידור

מיקי לוי:  היית כמעט בסוף הדברים שלך, על משרד החוץ ומתן עזרה בשעת חירום וכו' וכו'

מיקי לוי:  ועל זה שאתם יודעים בדיוק כמה אזרחים יצאו לצורך העניין למדינה X

מיקי לוי:  בעיקרון שמענו את כל מה שאמרת

מיקי לוי:       טוב, תשלחי לו בווטסאפ שאני מבקש שיתוף פעולה בין נועם לבין משרד החוץ

מיקי לוי:  הוא אמר אנחנו יודעים מספרית

מיקי לוי:  השאלה אם מספרית זה מספיק

מיקי לוי:  השאלה אם רשות שדות התעופה יודעת להגיד ש-X, Y ו-Z נסעו לטורקיה עם כל הפרטים שלהם

מיקי לוי:  בוודאי שהיא יודעת, כי אנחנו שמים את הדרכונים שלנו לצילום

מיקי לוי:  ויש לזה חשיבות עליונה

מיקי לוי:  את מי מביאים? האם סכנה לחיים או יותר מווינה לפני כן? כי בסך הכול יש X מטוסים, אין יותר

מיקי לוי:  אין

מיקי לוי:  וזה צריך להיות בנוהל

מיקי לוי:  אני גם מתקשה לראות שמדינת ישראל אומרת 'לא'

מיקי לוי:  אבל מי לפני מי? הוא לקח את טאבה, שזה קל, שאומרים לו תתחיל להתקדם באוטו

מיקי לוי:  אבל אני לוקח טיסות

מיקי לוי:  האם טיסה לאיסטנבול או טיסה לווינה, שיש שם עשרה חיילים? זה חייב להיות בנוהל, זה חייב להיות מוסדר

מיקי לוי:  זה חייב להיות עם תקציב

מיקי לוי:       גברתי, היועצת המשפטית של משרד התחבורה?      

סיגלית ברקאי ואקל: שלום

סיגלית ברקאי ואקל:  בעיקרון בכל, השאלה אם אתם מבקשים התייחסות לגבי תקופת הקורונה או לגבי מה שהתנהל עכשיו

מיקי לוי: לא, אני לקחתי את זה כמקפצה

מיקי לוי:  התשובות שהתקבלו במשרד מבקר המדינה הן בסדר

מיקי לוי:  אני לקחתי את זה כמקפצה להקים צוות בראשות משרד החוץ כדי שיתכלל איזה שהוא נוהל מחייב

מיקי לוי:  הנוהל המחייב הוא בסיכום יחייב גם אתכם

מיקי לוי:  סתם לדוגמה, אני לא יודע אם האזנת

מיקי לוי:  אבל האם ישראלים שלא נשמעו לאזהרת מסע ונסעו לטורקיה, לצורך העניין, פתאום מבקשים חילוץ בזמן מלחמה

מיקי לוי:  אז המל"ל יודע את המספר של היוצאים

מיקי לוי:  וברשות שדות התעופה יש את שמות הנוסעים ואת הזיהוי שלהם

מיקי לוי:  ואפשר לעשות מזה הרבה מאוד חיתוכים למי המדינה זקוקה בשלב הראשון

מיקי לוי:  ובשלב השני את מי כן מחלצים, מתוקף היותו אזרח ישראלי

מיקי לוי:  והנושא הזה יהיה חייב להיכלל בנוהל

מיקי לוי:       גם מהבחינה המשפטית רשות שדות התעופה צריכה לקבל אישור כזה או אחר משפטי בזמן חירום אם היא מספקת על פי הנוהל את הפרטים האלה

סיגלית ברקאי ואקל: אז אני אתחיל ואגיד שבעיקרון אין לנו התנגדות כמובן בצוות כזה שיוקם, כדי לקבוע איזה שהוא נוהל שאמורות להיות לו איזה שהן השלכות על המשרד שלנו או על רשות שדות התעופה כמובן

סיגלית ברקאי ואקל:  אני כן אציין בהקשר הזה בכל מה שנוגע להתנהלות, לאירוע, לתקופה הנוכחית הקיימת עכשיו

סיגלית ברקאי ואקל:  כן נעשה, במקרה הזה הנוכחי כן היו אזרחים שנדרשו להגיע בסופו של דבר כן קיבלו מענה בפרק זמן של שבועיים הגיעו, הייתה תנועה מאוד מאוד ענפה של אזרחים

סיגלית ברקאי ואקל:  והגיעו למעלה מ-200,000 איש במשך שבועיים, רק הוחזרו לארץ

סיגלית ברקאי ואקל:  אני לא מדברת על כאלה שיצאו

סיגלית ברקאי ואקל:       מבחינת המשרד שלנו, כן שרת התחבורה פנתה לחברות בבקשה שישתתפו במאמץ וכן היה תגבור של טיסות

סיגלית ברקאי ואקל:  החברות הישראליות נרתמו בצורה מאוד מאוד יפה לבקשה

סיגלית ברקאי ואקל:  ובנוסף, גם המשרד שלנו עצמו הקים מענה טלפוני לתת איזה שהוא, להנגיש את המידע למי שנמצא בחו"ל, לפחות להנגיש לו מידע וסיוע בשביל להגיע לארץ

סיגלית ברקאי ואקל:  בנוסף, גם הייתה פנייה שלנו למשרד הביטחון שייתן איזה שהן התוויות נוספות ככל שיש, שנדרש מבחינה ביטחונית ושהוא כן ייתן את ההנחיות מהצד שלו

סיגלית ברקאי ואקל:       אז בוודאי שאם רוצים לעשות איזה שהוא הליך רוחבי, סטנדרטי לתקופה כללית, אז בוודאי שאנחנו נשתתף ונירתם

סיגלית ברקאי ואקל:  אני כן אגיד לגבי מידע לגבי נוסעים, שאני חושבת שדווקא הגורם הרלוונטי לתת את המידע הזה הוא אולי רשות האוכלוסין שיודעת מי יצא ומי נכנס וגם יודעת לאן אנשים נסעו ופחות אולי מידע דווקא מרשות שדות התעופה במובן הזה

סיגלית ברקאי ואקל:  המידע נמצא ברשות האוכלוסין ופחות ברשות

מיקי לוי: תודה רבה

מיקי לוי:  יובל

יובל חיו: אני רוצה רק לומר שגם כשמסתכלים על נוהל כזה, התרחישים הם מגוונים מאוד

יובל חיו:  וצריך גם לקחת בחשבון אפשרויות של קרות אירוע, כששערי המדינה לא פתוחים לתקופה מסוימת

יובל חיו:  צריך לקחת בחשבון מקרים שבהם חברות תעופה זרות לא טסות

יובל חיו:  יש פה, הנוהל לא צריך באופן פרטני להבנתנו, לקבוע לכל תרחיש מה קורה

יובל חיו:  אבל אפילו לקבוע עקרונות מי הצוות שמתכנס ומוסמך לקבל את ההחלטות, לקבוע עקרונות בנושא התקציבי, לקבוע עקרונות בהיבטים של התקשרויות

יובל חיו:  איפה רשות שדות התעופה נכנסת, איפה נתב"ג נכנסת

יובל חיו:  אנחנו ראינו בתקופת הקורונה לא מעט שחקנים בנושא הזה

יובל חיו:  יש פה היבטים של התקשרויות עם חברות פרטיות וכל חברות התעופה

יובל חיו:  אין ספק שעבודת מטה שלא אמורה לתפור לכל תרחיש מה עושים, אלא מבנה רגע את התהליך של בהתנעה של אירוע מסוים, עם מאפיינים מסוימים, איך מתחילים לנוע קדימה, זה יצמצם טווחים מאוד משמעותי להמשך

יובל חיו:  אז זה גם בקונטקסט של משרד התחבורה, שהוא הרבה באוריינטציה של שערי הכניסה לישראל

מיקי לוי: אני פונה שוב פעם למשרד החוץ, בבקשה

מיקי לוי:  אני פונה שוב אליכן, גבירותיי, וממליץ, אני לא יכול להורות בעניין הזה, אבל ממליץ, אחרי שיגובש הצוות עם כל השותפים, ייקבע דיון שאליו תזמינו את אנשי משרד מבקר המדינה, שעוד פעם יחזרו על אבני הדרך, שלפחות על פי הביקורת יש לבנות את הנוהל הזה

מיקי לוי:  מדינת ישראל לא יכולה להמשיך להתנהל, אתן עושות עבודת קודש, אין לי בכלל ספק

מיקי לוי:  וממשרד התחבורה וכולם

מיקי לוי:  אבל כשקורה משהו מתחילים לחפש, מהומה, ואסור שזה יקרה

מיקי לוי:  אנשים מתחלפים בתפקידים שלהם

מיקי לוי:  אנשים מגיעים ולא בדיוק הכירו מה עשו בפעם הקודמת

מיקי לוי:  חייב להיות נוהל שייתן אבני דרך מה עושים על פי תרחישי הייחוס ובהתאם לכך

מיקי לוי:       משרד התחבורה שמע? ראיתם? היועצת המשפטית של משרד התחבורה הייתה, המל"ל היה

מיקי לוי:  הוועדה תעביר מכתב גם לידיעת, אוקיי, אני אתן למל"ל לסיים, הוא חזר

מיקי לוי:  אנחנו נעביר מכתב מתכלל, כי משרד האוצר לא בלופ הזה עכשיו

מיקי לוי:  ומשרד האוצר הוא אחד השחקנים המרכזיים בלופ הזה, בנוסף למשרד החוץ, כי צריך כסף

מיקי לוי:  יכול להיות שתוקם קרן, יכול להיות שיהיה תקציב

מיקי לוי:  אני לא יודע מה להגיד כרגע

מיקי לוי:  אז אני ממליץ, אחרי שיהיה צוות, תזמינו את יובל ואנשיו לישיבה מתכללת

מיקי לוי:  זו ההמלצה

עמיר ענבר: כן, אני אתכם

עמיר ענבר:  אני מתחבר לגמרי לנושא של אבני דרך

עמיר ענבר:  האבן נגף היחידה היא באמת סוגיית התקציב

עמיר ענבר:  כי בסוף מי השחקנים שמשחקים במשחק על המגרש

עמיר ענבר:  מה התפקיד של משרד התחבורה, משרד החוץ, מל"ל, משרד הביטחון

עמיר ענבר:  העסק הזה הוא די ברור מי אחראי על מה

מיקי לוי: עמיר תגיד, כמה ישראלים יוצאים לחו"ל בשנה?     

עמיר ענבר: ובסוף אנחנו מכתתים רגליים ומנסים לראות איפה עומד הכסף

עמיר ענבר:  ככל שסוגיית התקציב תיסגר בקרן כזו או אחרת או בקונסטלציה כזו או אחרת אני חושב שזה יהיה ברור

עמיר ענבר:  באמת חשוב לשבת על האבנים המרכזיות

עמיר ענבר:  יש דברים אבל שאני חושב שהם אולי ברי שיח, אבל אני לא בטוח שאפשר לסגור אותם

עמיר ענבר:  למשל העלית את הסוגייה של, לא יודע מה, טייס שמחכה עכשיו בווינה, האם מביאים אותו או לא

עמיר ענבר:  יש המון סוגיות כאלה

עמיר ענבר:  נדרשנו לזה עכשיו, בסיפור הזה

עמיר ענבר:  אין פה תשובת בית ספר לדעתי

עמיר ענבר:  אני מתקשה להגיד האם אבא שהבת שלו חטופה הוא קודם לאבא שהבן שלו פצוע ומחכה לו בבית חולים או מישהו עם צו 8

עמיר ענבר:  זה הגיע אפילו לרזולוציות אני קצין במטכ"ל והוא, לא יודע מה, תותחן

עמיר ענבר:  מי עולה קודם על המטוס? אני לא יודע להגיד את התשובות האלה, באמת אני לא יודע

עמיר ענבר:  ואני לא בטוח שאנחנו כמדינה יכולים להיכנס לנישה הזאת

מיקי לוי: אני לא חושב שצריך ללכת בצורה פרטנית

מיקי לוי:  אבל לא יכול להיות שנתנהל 'רגע, קורה משהו? בואו נתחיל לחשוב, בואו נתחיל לדון'

מיקי לוי:  כל אחד פועל על פי תפיסות העולם שלו

מיקי לוי:  הנוהל ייתן לך אבני דרך

מיקי לוי:  אולי הוא לא יירד לפרטי פרטים האם טייס לפני מ"פ פלוגה

מיקי לוי:  אני לא יודע להגיד גם עכשיו מה עדיף על מה

מיקי לוי:  אבל איזה שהיא מסגרת

מיקי לוי:       יש לי שאלה אליך, כמה אנשים יוצאים בשנה לחו"ל? מישהו יודע? משרד החוץ, לכם יש?      

ציפי שלזינגר: לפני הקורונה, ב-2019 9

ציפי שלזינגר: 2 מיליון ישראלים

מיקי לוי: תראו, זה הרבה כסף

מיקי לוי:  2 דולר ליום, בתוך שנה, 18 מיליון דולר

מיקי לוי:  2 דולר לכל אחד

מיקי לוי:  אף אחד לא ירגיש את זה

מיקי לוי:  18 מיליון דולר בשנה ראשונה

מיקי לוי:  וזה הרבה מאוד כסף

מיקי לוי:  הרבה מאוד כסף לבסיס התחלתי

מיקי לוי:  אפילו אם יתנו 5 דולר, לא קרה כלום

מיקי לוי:  ואחר כך יורידו

מיקי לוי:  כי אני יודע מה האוצר, בתוך עמי אני חי

מיקי לוי:  אין כסף, אין תקציב

מיקי לוי:  אז מי שנוסע לחו"ל ישים 4 דולר או 5 דולר

מיקי לוי:  עמיר, תודה רבה לך

מיקי לוי:  אנחנו גם כן מבקשים מהמל"ל לשתף פעולה עם הצוות הזה

מיקי לוי:  רשות שדות התעופה האזרחית, מנהל קשרי תעופה

מיקי לוי:  בבקשה אדוני

שבתאי דון-יחיא: רשות תעופה אזרחית

שבתאי דון-יחיא:  יש רשות שדות התעופה ויש רשות תעופה אזרחית, אלה שני גופים שונים

שבתאי דון-יחיא:  אנחנו, אני לא ארחיב פה על הפעולות שלנו לא עכשיו ולא בקורונה

שבתאי דון-יחיא:  אני מאוד מתחבר ומסכים לכל מילה שנאמרה על ידי אדוני ועל ידי משרד מבקר המדינה בנוגע לצורך בנוהל שיתוכלל ויובל על ידי משרד החוץ

שבתאי דון-יחיא:  ואנחנו נשתף פעולה בצורה מיטבית בכל מה שקשור לתפקידים שלנו, סמכויות שלנו, במסגרת אירוע כזה

שבתאי דון-יחיא:  אני חושב שקיומו של נוהל כזה הוא חשוב מאוד

שבתאי דון-יחיא:  ואנחנו משתפים פעולה באופן רגיל, גם במשבר הזה, גם במשברים קודמים, עם משרד החוץ

שבתאי דון-יחיא:  ואנחנו מברכים, נברך על התנעה של עבודת מטה שכזאת

שבתאי דון-יחיא:  ונעשה את המקסימום כדי לסייע לעבודה ולהפעיל במסגרת כל הסמכויות שלנו כדי לגרום לכך שתוך חצי שנה, כפי שהגדיר אדוני יושב הראש, נוהל כזה יוכל להיות מושלם או לפחות להיות מובא לאיזה שהוא אישור

מיקי לוי: אני מאוד מודה לך, תודה רבה

מיקי לוי:  יש עוד מישהו שלא פנינו אליו? בבקשה, בועז ברזילי, מבקר הרשות

מיקי לוי:  בבקשה אדוני

בועז ברזילי: כן, שלום לכולם

בועז ברזילי:  בועז ברזילי, רשות שדות התעופה

בועז ברזילי:  רשות התעופה עצמה לא הייתה באמת מבוקרת בדוח

בועז ברזילי:  אני הקשבתי קשב רב לכל מה שנאמר פה

בועז ברזילי:  אני מסכים בגדול עם כל מה שנאמר פה

בועז ברזילי:  אני חושב שהנוהל הזה הוא נוהל מחויב

בועז ברזילי:  רשות התעופה, איפה שהיא תוכל לעזור היא תעזור

בועז ברזילי:  זהו, אין הרבה מעבר לזה להגיד

בועז ברזילי:  רשות התעופה כן נכנסה פה באיזה שהוא שלב על ידי מנהל נתב"ג לתהליך

בועז ברזילי:  כי נוצר איזה שהוא וואקום

בועז ברזילי:  אני לא חושב שבמקור רשות התעופה לא אמורה לתת לא תעדוף של נוסעים שצריכים לחזור ולא תקציבים ולא תעריפי טיסות

בועז ברזילי:  מה שכן בוצע, מאחר והיה וואקום באותה נקודת זמן

בועז ברזילי:  אני חושב ומאמין שבאמת אם ייכתב נוהל ואנחנו נוכל לעזור ככל שנדרש, אם באמת ייכתב נוהל, אז אנחנו לא נצטרך להיכנס לוואקום, כי הנוהל אמור לוודא שלא יהיה וואקום בעתיד

בועז ברזילי:  זה הצד של רשות שדות התעופה

בועז ברזילי:  אם יש מקום שנוכל לעזור, נשמח

מיקי לוי: אני מאוד מודה לך

מיקי לוי:  תחזירו את משרד החוץ בבקשה

מיקי לוי:  גבירותיי, תראו, לפחות מי שהשתתף גילה נכונות ומעבר לכך, לשתף פעולה אתכם

מיקי לוי:  אתם תהיו העוגן המרכזי שיתכלל את העניין הזה

מיקי לוי:  אנחנו גם נוציא גם מכתב בעקבות הדיון הזה, כשהוא יתקיים

מיקי לוי:  ומה כוונת הוועדה, נוציא מכתב גם למנכ"ל משרד החוץ בבקשה למנות מישהו בכיר יחד אתכם

מיקי לוי:  אני לא נכנס

מיקי לוי:  אבל הקמת הפורום הוא באחריותכם

מיקי לוי:  כי אתם העוגן המרכזי

מיקי לוי:  נפנה גם מכתב למנכ"לים של משרדי הממשלה האחרים

מיקי לוי:  השרים עסוקים מידי, אנשים פוליטיים, זה יעבור להם ליד האוזן

מיקי לוי:       ובעיקר למנכ"ל משרד האוצר, גם נתנו לו פתרון אפשרי לגבי תקציב

מיקי לוי:  אבל אין בכלל ספק, לא יהיה תקציב, תבנו נוהל, לא יקרה שום דבר

מיקי לוי:  אולי יקרה בשוליים, איך להטיס, מה להטיס

מיקי לוי:  זה בדיוק כמו הדוגמה שנתתי על קרן הניקיון

מיקי לוי:  כשאחד מנחלי הנגב הוזרם אליו מזות בצורה כזו או אחרת

מיקי לוי:  ותארו לכם שהיה צריך להתחיל לחפש 5 או 8 או 10 מיליון שקלים כדי לנקות את הנחל, לא היו מוצאים

מיקי לוי:  אנחנו מכירים את זה

מיקי לוי:  ולכן תקציב יהיה מחייב המציאות לנושא הזה

מיקי לוי:  גם נתתי איזה פתרון שעלה במוחי הקודח, מי שמוציא 1,500-2,000 דולר לטיסה לחו"ל לא יקרה כלום אם יוסיף 4-5 דולר שזה ילך ויירד כשהקרן הזאת תצבור תאוצה ואחר כך זה יעמוד, אני יודע מה, על 2 דולר

מיקי לוי:  אני סתם אומר, אבל זו אחת האפשרויות

מיקי לוי:       חצי שנה מהיום, תגידו לנו למי לשלוח

מיקי לוי:  להן וגם למנכ"ל משרד החוץ ולשאר המנכ"לים הנוגעים בדבר

מיקי לוי:  אתן רוצות להגיד משהו, בבקשה?      

יפעת שריקי: תודה רבה

יפעת שריקי:  תודה רבה ובשורות טובות לכולם

מיקי לוי: אמן

מיקי לוי:  תודה רבה

מיקי לוי:  תודה רבה לכולם על הנכונות בזמן הזה לבוא ולהגיד את הדברים

מיקי לוי:  תודה רבה לאנשי מבקר המדינה, לצוות פה

מיקי לוי:  ישיבה זו נעולה

מיקי לוי:  תודה רבה